Sekolah Menengah Sains Kuala Terengganu

**Sekolah Menengah Sains Kuala Terengganu** atau nama ringkasnya *SESTER*, merupakan sebuah Sekolah Menengah Berasrama Penuh yang terletak di Jalan Pasir Panjang, Kuala Terengganu, Malaysia.

SM Sains Kuala Terengganu mempunyai tenaga pengajar seramai 36 orang sahaja pada tahun 2019. Pada awal penubuhannya iaitu pada tahun 2000, SESTER hanya mengambil pelajar tingkatan 4, tingkatan 5 dan tingkatan 6 sahaja tetapi mulai tahun 2016, SESTER mula menerima kemasukan pelajar tingkatan 1 sebanyak dua kelas. Kini (2022), SESTER telah mempunyai kelas bermula daripada tingkatan 1 hingga tingkatan 5 dan jumlah keseluruhan kelas sebanyak 10 kelas dengan kapasiti pelajar seramai 230 orang.Sebagai tambahan info,Keputusan SPM 2021 telah menjulang kembali nama SESTER di persada kebangsaan pada kedudukan ke-8 kebangsaan setelah batch Xtrovia 1721 berjaya memperoleh GPS 1.39 dengan 2 orang calon memperoleh 9A+ dan 18 calon memperoleh 9A(A+,A,A-).

## Sejarah
Sekolah Menengah Sains Kuala Terengganu atau SESTER merupakan Sekolah Berasrama Penuh (SBP) yang dibuka pada tahun 2000 dengan menempatkan pelajar tingkatan 4, tingkatan 5 dan tingkatan 6. Sebelum sekolah ini dibuka, kawasan sekolah sebenarnya ialah bekas Maktab Perguruan Pasir Panjang (MPPP). Bangunan sekolah ini telah dibina pada tahun 1964. Pada tahun 2000, Maktab Perguruan Pasir Panjang telah dipindahkan ke daerah Besut, Terengganu dengan nama baru iaitu Maktab Perguruan Sultan Mizan Zainal Abidin. Setelah itu, bahagian Sekolah Berasrama Penuh Kementerian Pelajaran Malaysia telah membuat keputusan untuk membuka sebuah lagi Sekolah Berasrama Penuh yang ke-39 di Kuala Terengganu dan memilih bekas maktab ini dengan menamakan sekolah ini dengan nama Sekolah Menengah Sains Kuala Terengganu atau singkatannya SESTER. 

Kini, SESTER didiami oleh pelajar Tingkatan 1 hingga Tingkatan 5 dan keluasan kawasan menjadikannya Sekolah Berasrama Penuh (SBP) terkecil di Malaysia.

## Pencapaian
Sekolah ini hanya menduduki Sijil Pelajaran Malaysia (SPM). Sejak penubuhan sekolah ini, SESTER  kekal sebagai sekolah terbaik negeri Terengganu selama 10 tahun berturut-turut. SESTER juga tergolong antara 10 buah SBP terbaik negara berdasarkan keputusan SPM dan pernah menduduki tempat kedua pada tahun 2003. SESTER juga pernah mengatasi sekolah-sekolah hebat yang lain seperti Kolej Melayu Kuala Kangsar, (MCKK) Sekolah Seri Puteri (SSP) dan lain-lain. Bermula tahun 2018 merupakan kali pertama SESTER mempunyai pelajar yang mengambil PT3.

## Pengurusan Sekolah
Pengetua: Encik Amir bin Ya

Penolong Kanan Pentadbiran: Ustaz Tuan Haji Mohd Faradin bin Ibrahim 

Penolong Kanan HEM: Puan Sabrina binti Abdullah

Penolong Kanan Kokurikulum: Puan Salwani Azlina binti Jaafar

Guru Ketua Bidang Matematik & Sains: Puan Wan Norazimah

Guru Ketua Bidang Bahasa: Puan Wan Yusnita binti Wan Jusoh 

Guru Ketua Bidang Teknik & Vokasional: Puan Mariana binti Deraman

Guru Ketua Bidang Kemanusiaan: Encik Azri bin Ali

## Senarai Pengetua

# Tuan Haji Mohamad bin Abdullah, PJK (16/08/2000 hingga 09/04/2008)
# Tuan Haji Zakaria bin Awang, PJK (07/07/2008 hingga 01/05/2010)
# Tuan Haji Hassan bin Awang Mat (01/09/2010 hingga 01/07/2016)
# Tuan Haji Muie bin Ngah (01/08/2016 hingga 30/07/2017)
# Tuan Haji Salim bin Ab. Ghani (24/09/2017 hingga 24/09/2018)
# Tuan Haji Mohamad Rafi bin Omar (2019 hingga 2021)
# Tuan Haji Muhammad Bin Daud (2021 hingga 2021)
# Tuan Haji Sulaiman Bin Ngarif (2021 hingga 2022)
# Encik Amir bin Ya (2023 -sekarang)

## Lagu Sekolah
SESTER GEMILANG

Sains Kuala Terengganu

Berjuang memanfaatkan ilmu

Jati diri berdikari

Budaya ilmu teras akal budi

Sains Kuala Terengganu

Iman amal jadikan panduan

Berjasa tiada sempada

Bermuafakat dan keikhlasan

Sains Kuala Terengganu

Sentiasa di hadapan

Menjana kecemerlangan jati diri

Sains Kuala Terengganu

Harum namamu di persada dunia

Kedaulatan maruah kecemerlangan ilmu

Martabat bangsa keterampilan diri

Berjasa demi keredaan Ilahi

## Alamat
:Sekolah Menengah Sains Kuala Terengganu
:Jalan Pasir Panjang, 21100 Kuala Terengganu, Malaysia 
:Terengganu Darul Iman, Malaysia
:Telefon =  6096311402
:Faks      = 6096266729

## Rujukan


## Pautan luar
* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
* 
*